Къуажэм дэк1ри къалэм к1уащ.

#Усэ #Тхыдэ

автор Дина Джамбекова
http://vk.com/id173614764

Къуажэм дэк1ри къалэм к1уащ
И бзэ т1эк1ури 1эпыхуащ,
Урысыбзэри зэригъащ1эри,
Игъэшэрыуэу ежьэжащ.
Хэт жи1энт ар адыгэу?
Ищхьэми тримылъхьэжт,
Гъащ1эр игъак1уэт къалэм дэсу,
Анэдэлъхубзэр и пщ1ыхь хэмытыжт.
Жэщым махуэу зэренэк1,
Къалэм къыдок1ри къуажэм къынос.
Къуажэ хьэблэм ар ирок1уэ,
Ди нэхъыжьыр къыхуэзащ,
Сэлам гуапи иримыхыу
Пщ1э зыхуащ1ым ар блэк1ащ.
-Хэтхэ урай?-щ1эупщ1ащ нэхъыжьыр.
И жэуапыр урыск1э къитащ,
Зэрытлъагъущи хабзэм дэщ1ыгъуу
Бзэ т1эк1ури щыгъупщэжащ.
Емык1у къысхуэвмыщ1 къалэдэсхэ,
Къысхуэвмыщ1, кхъы1э къысхуэвмыщ1.
Фощ1э фэри щы1эщ къалэм
И бзэр зымыц1ыхуж,
Ауэ щы1эщ къалэдэсхэу
Я бзэм пщ1э хуэзыщ1,
Я сабийм ирагъащ1эр,
Лъагъуныгъэу бзэр къагъэуш.
Дэнэ щ1ып1э умык1уами,
Уи щхьэр лъагэу 1ыгъ,
Уэ уадыгэщ! Ар зэгъащ1и,
Уи бзэр, хабзэр,
Уи гум деж щы1ыгъ.